b'\n_START_ARTICLE_\nArttu K\xc3\xa4yhk\xc3\xb6 (tietokirjailija)\n_START_PARAGRAPH_\nArttu K\xc3\xa4yhk\xc3\xb6 on suomalainen tietokirjailija ja valokuvaaja.H\xc3\xa4n ty\xc3\xb6skenteli aiemmin toistakymment\xc3\xa4 vuotta koneiden parissa paitsi Suomessa my\xc3\xb6s ulkomailla, muun muassa mets\xc3\xa4koneenkuljettajana, kaivinkoneenkuljettajana, raskaskoneiden huoltoasentajana (kaivoskoneet, materiaalink\xc3\xa4sittelykoneet satamissa sek\xc3\xa4 mets\xc3\xa4koneet) sek\xc3\xa4 lis\xc3\xa4ksi koneurakoitsijana,._NEWLINE_K\xc3\xa4yhk\xc3\xb6 on kuvannut raskaita ty\xc3\xb6koneita paljolti paikoissa, jotka ovat tavallisten ihmisten ulottumattomissa. K\xc3\xa4yhk\xc3\xb6 on kertonut kuvanneensa yli 3\xc2\xa0500 erilaista raskasta ty\xc3\xb6konetta niin Euroopassa kuin Pohjois-Amerikassakin. Sittemmin erilaisia ty\xc3\xb6konekuvia on kertynyt yli 15 000. H\xc3\xa4n sanoo my\xc3\xb6s kuvanneensa muitakin aiheita noin 60 000 kuvan verran.\n_START_SECTION_\nKirjallinen tuotanto\n_START_PARAGRAPH_\nK\xc3\xa4yhk\xc3\xb6n ensimm\xc3\xa4inen kirja, omakustanne Amerikkalainen legenda Caterpillar ilmestyi kev\xc3\xa4ttalvella 2014. Saman vuoden syksyll\xc3\xa4 ilmestyi kustannusyhti\xc3\xb6n toimesta Caterpillar -h\xc3\xb6yrykoneesta hybridiin -kirja. Maailman ensimm\xc3\xa4inen suomenkielinen pelk\xc3\xa4st\xc3\xa4\xc3\xa4n Volvo-maanrakennuskoneista kertova Volvo maanrakennuskoneet -kirja syntyi yhteisty\xc3\xb6ss\xc3\xa4 Volvon Construction Equipment -yhti\xc3\xb6n kanssa, ja t\xc3\xa4st\xc3\xa4 syyst\xc3\xa4 kirjaa on kahdella eri kansikuvalla. T\xc3\xa4m\xc3\xa4n j\xc3\xa4lkeen K\xc3\xa4yhk\xc3\xb6lt\xc3\xa4 ilmestyi Mets\xc3\xa4ty\xc3\xb6koneet Suomessa ja Maanrakennuskoneita Suomessa teokset. Viiden koneaiheisen kirjan j\xc3\xa4lkeen ilmestyi Saimaa ja laivat -kirja. Joulukuussa 2015 jatkoa seurasi Deeverin matkassa -veturikirjan muodossa. Kirjan aiheena ovat Lokomon ja Valmetin valmistamat Dv12- eli deeveri-dieselveturit, joista vanhimmat ovat kulkeneet Suomen rataverkolla yli 50 vuotta. Mansen M\xc3\xb6rin\xc3\xa4t 2016 raskaskonetapahtumassa vuonna 2016 julkistettiin teos Suomen Rakennuskone Oy:n tarina, joka kertoo yrityksen tarinan alkaen 1960-luvulta. Kev\xc3\xa4\xc3\xa4ll\xc3\xa4 2016 ilmestyi kuva-tietoteos Kaivosten j\xc3\xa4ttil\xc3\xa4isi\xc3\xa4. Kirjaa varten K\xc3\xa4yhk\xc3\xb6 on sanonut kiert\xc3\xa4neens\xc3\xa4 kuvaamassa j\xc3\xa4ttil\xc3\xa4ism\xc3\xa4isi\xc3\xa4 koneita paitsi Suomen, my\xc3\xb6s Ruotsin, Norjan, Viron ja Saksan kaivoksilla. Syksyll\xc3\xa4 2016 ilmestyi ensin Pieni poliisiautokirja ja per\xc3\xa4\xc3\xa4n  Suomen poliisin 200-vuotisen historian kunniaksi kustantajan ja kirjailijan yhteisest\xc3\xa4 aloitteesta koottu Suomalainen poliisiautokirja kuva- ja tietoteos.  Suuri mets\xc3\xa4konekirja -teos ilmestyi maaliskuussa 2017. Kirjan suurin ansio on ep\xc3\xa4ilem\xc3\xa4tt\xc3\xa4 ollut pit\xc3\xa4ytyminen suomalaisessa mets\xc3\xa4konekehityksess\xc3\xa4. K\xc3\xa4yhk\xc3\xb6n marraskuussa 2017 ilmestynyt Mustat projektit teos on aiemmista kuva-teksti-kirjoista poiketen puhdas tekstikirja ja poikkeaa edellisist\xc3\xa4 kirjoista aiheensakin puolesta. K\xc3\xa4yhk\xc3\xb6 on my\xc3\xb6s sanonut Mustat projektit -kirjan olleen h\xc3\xa4nen pitk\xc3\xa4aikaisin projektinsa, joka vei ihan uuteen maailmaan. Seuraavan kirjan h\xc3\xa4n teki valoisammasta aiheesta, ja toukokuussa 2018 ilmestyi vuosien varrella kuvattujen valokuvien pohjalta koottu Saimaa -kuvateos. Syyskuussa 2018 K\xc3\xa4yhk\xc3\xb6lt\xc3\xa4 ilmestyi 200-sivuinen historiikki Jusseja ja \xc3\x85kermaneja. MIR - suomalainen sukellusalus ilmestyi 2019 Kes\xc3\xa4kuussa 2019 ilmestyi Volvon kanssa yhteisty\xc3\xb6ss\xc3\xa4 tehty Volvo mets\xc3\xa4koneet -historiikki sek\xc3\xa4 Saksan Schwarzwaldin vuoristosta kertova Schwarzwald-kuva-tietoteos.'